นิกเกอิปิดเช้าลบ 96.20 จุด เหตุเยนแข็งฉุดหุ้นส่งออก
นิกเกอิปิดเช้าลบ 96.20 จุด เหตุเยนแข็งฉุดหุ้นส่งออก
16 เม.ย. 2558

ดัชนีนิกเกอิตลาดหุ้นโตเกียวปิดภาคเช้าร่วงลงในวันนี้ โดยดัชนีนิกเกอิปิดภาคเช้าลดลง 96.20 จุด หรือ 0.48% แตะที่ 19,773.56 จุดเนื่องจากการแข็งค่าของเงินเยนได้ฉุดหุ้นกลุ่มส่งออกปรับตัวลง
ในช่วงแรกนั้น ดัชนีนิกเกอิเคลื่อนไหวในแดนบวกในช่วงสั้น หลังจากตลาดหุ้นยุโรปและสหรัฐปิดในแดนบวกเมื่อคืนนี้ แต่หลังจากนั้น ดัชนีนิกเกอิได้อ่อนแรงลง เนื่องจากเงินเยนแข็งค่าขึ้นเมื่อเทียบกับดอลลาร์
โดยหุ้นโตโยต้า มอเตอร์ ปรับลง 0.3% และหุ้นโซนี ร่วงลง 1.8% ส่วนหุ้นกลุ่มสายการบินร่วงลงหนักสุดในบรรดาหุ้นกลุ่มอุตสาหกรรมอื่นๆ เนื่องจากความวิตกกังวลที่ว่าการพุ่งขึ้นของราคาน้ำมันดิบจะส่งผลให้ต้นทุนเชื้อเพลิงปรับตัวสูงขึ้น โดยหุ้นเจแปน แอร์ไลน์ส ดิ่งลง 3.3%
               